laion/Wikipedia-Exotic huggingface dataset:
ארנסט וינברגר

ארנסט וינברגר (וורמש) (1 באפריל 1916 - 14 בינואר 2000) היה כדורגלן ומאמן כדורגל יהודי הונגרי-ישראלי, אשר שיחק בנבחרת ישראל בכדורגל ומזוהה בעיקר עם קבוצת בית"ר תל אביב. וינברגר נולד בשנת 1916 בבודפשט שבהונגריה, ומצעירותו שיחק כדורגל. בין השנים 1936–1938 שיחק בקבוצה המקומית בוודאי 11 ולאחר מכן שיחק בקבוצת לבסקי סופיה בשנת 1939. בסוף שנה זו עלה לארץ ישראל והצטרף לקבוצת בית"ר תל אביב שם שיחק בתפקיד החלוץ והיה קפטן הקבוצה. בין השנים 1948–1949 זומן וינברגר לנבחרת ישראל והיה הקפטן במשחקי ידידות ובמשחקי מוקדמות מונדיאל 1950 נגד נבחרת יוגוסלביה שהסתיימו בתבוסה לישראל. בסך הכל ערך ארבע הופעות במדי הנבחרת, בהן כבש שני שערים. וינברגר נשאר בבית"ר תל אביב עד גיל 40 כשחקן וכעוזר מאמן, עד שנת 1956 בה נחלץ לעזרתה של בית"ר ירושלים ואימן אותה על מנת להשאירה בליגת המשנה, ואף הפך עצמו למאמן-שחקן בחלק מהמשחקים בעונת 1956/1957. בעונה שלאחר מכן הצליח להוביל את הקבוצה למקום הראשון בליגה א', אך הליגה הוקפאה ודבר שמנע מהקבוצה העפלה לליגה הבכירה. ב-1959 חזר וינברגר לאמן את בית"ר תל אביב, לאחר שתי עונות פרש מכדורגל ופתח חנות תכשיטים. וינברגר נפטר בשנת 2000, בגיל 83, ונקבר בבית העלמין ירקון. ארנסט וינברגר, באתר ההתאחדות לכדורגל בישראל ארנסט וינברגר, באתר Transfermarkt בית"ר תל אביב לשווייצריה, חרות, 5 באוגוסט 1951 ארנסט הלך - ג'ורג' הגיע, חרות, 19 באוקטובר 1958 וינברגר - מאמן בית"ר תל אביב, חרות, 18 בנובמבר 1959 4 שערים מ"חו"ל" הכריעו את ותיקי בית"ר, מעריב, 8 בנובמבר 1962 ערך זה הוא קצרמר בנושא כדורגלנים ישראלים ובנושא מאמני כדורגל ישראלים. אתם מוזמנים לתרום לוויקיפדיה ולהרחיב אותו.
משה סנדובסקי

משה סנדובסקי (נולד בשנת 1931) הוא פסל ישראלי. נולד ב-1931 בעיר פיוטרקוב טריבונלסקי, פולין. ניצול השואה. ב-1947 עלה לישראל, במסגרת עליית הנוער, והתחנך בקבוצת כנרת. ב-1949 היה ממייסדי קיבוץ האון. כיום מתגורר בקריית ביאליק. בין השנים 1971–1975 למד באורנים - המכללה האקדמית לחינוך, בטבעון. עד הפרישה לגמלאות עסק בהוראת אומנות ויצירה, בבתי ספר יסודיים תיכוניים, ובסמינרים למורים. לימד מלאכה, את הבנים, בכל בתי הספר היסודיים בקריית ים: אורים, זבולון, מפלסים וסיני. סנדובסקי מפסל דמויות חצי פיגורטיביות עד מופשטות, תוך העדפה לדמות האישה, המעוצבת בפסליו ככוח בורא, כסמל הפריון, והאימהות. פסליו המבטאים מצבי ייסורים וכאב, מעוצבים בתנוחות התכנסות והפנמה, ואילו רגעי ההתעלות והשמחה - בתנועות פתוחות וזורמות. סנדובסקי משתמש בחומרים מגוונים, כמו: ברונזה, אבן וברזל. פסליו מתאימים לבית ולחוץ, והם מפוזרים בידי אספנים, מוזיאונים, גלריות, במקומות ציבוריים כמו: בית נשיא מדינת ישראל – בירושלים, בטכניון – בחיפה, וכמונומנטים, ברחבות בנתניה, בקריית מוצקין, בקריית ביאליק ובנצרת עילית. סנדובסקי חבר מן המניין באגודת הציירים והפסלים בישראל. בשנת 2000 זכה למדליית העיר חיפה לפיסול. בית האמנים על שם מארק שאגאל חיפה, 1984, 1985, 1986. תיאטרון חיפה, 1985. מרכז תרבות, קריית ים, 1986. עיריית חיפה, 1987. מגדל חיפה, 1987. בית האמנים ע"ש יוסף זריצקי, חיפה, 1988. מוזיאון בית התנ"ך, תל אביב, 1989, 1995. מוזיאון בית אורי ורמי נחושתן, אשדות יעקב איחוד, 1990. מוזיאון יק"א, חצרות האיכרים כפר תבור, 1990. מוזיאון עירוני בית ליברמן, נהריה, 1990. בית יד לבנים, תל אביב, 1992. מרכז הירידים תל אביב, 1992, 1993. גלריה עין הוד, 1993. היכל התרבות, נתניה, 1994. אמפיתיאטרון קיסריה, 1996. ארט אקספו, ניו יורק, 1998, 1999, 2000. גלריית קסטרא, חיפה, 2003. גלריית אלכס מנם, פריז, 2004. גלריית דילון, יפו העתיקה, 2005. ביתן הלנה רובינשטיין לאמנות בת זמננו, תל אביב, 2016. מדיה וקבצים בנושא משה סנדובסקי בוויקישיתוף אתר האינטרנט הרשמי של משה סנדובסקי משה סנדובסקי, באתר מוזיאון ישראל, ירושלים משה סנדובסקי תערוכת יחיד בפיסול / גלריית בית רובינשטיין
אלמנתיים

אלמנתיים (שם מדעי: Viduidae) היא משפחה של ציפורי שיר אפריקניות המכילה 2 סוגים. משפחה זו היא קרובה רחוקה של הפרושיים ומיניה מזכירים דרורים שחורים-לבנים, בעלי זנב ארוך ושחור המורכב משתי נוצות ארוכות. לעיתים הם משוייכים למשפחת האסטרילדיים. כל מיני האלמנות הם עופות טפיליים המטילים ביצים בקיני ציפורים אחרות, בעיקר מיני אסטרלידיים. הביצים דומות מאד לביצי הבעלים. בדרך כלל תטיל האלמנה 2 ביצים בקן. כל מיני האלמנות שייכים לאותו סוג מלבד האלמנה הפרושית (Anomalospiza imberbis), המזכירה מאוד קנרית והיא צבעונית אך חסרה את הזנב הארוך שיש לשאר האלמנות. סוג אלמנה (Vidua) Vidua chalybeata Vidua raricola Vidua larvaticola Vidua maryae Vidua nigeriae Vidua funerea Vidua codringtoni Vidua purpurascens Vidua wilsoni Vidua camerunensis Vidua hypocherina אלמנה צהובת-זנב (Vidua fischeri) Vidua regia אלמנה חדת-זנב (Vidua macroura) Vidua togoensis Vidua interjecta אלמנה עדנית (Vidua paradisaea) Vidua orientalis Vidua obtusa סוג ומין יחיד אלמנה פרושית (Anomalospiza imberbis) מדיה וקבצים בנושא אלמנתיים בוויקישיתוף אלמנתיים, באתר ITIS (באנגלית) אלמנתיים, באתר Animal Diversity Web (באנגלית) אלמנתיים, באתר האנציקלופדיה של החיים (באנגלית) אלמנתיים, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
ליאור

ליאור דוידי (נולד ב-7 ביוני 1985), הידוע בשמו הפרטי בלבד - ליאור - הוא זמר-יוצר, פזמונאי, מלחין, מוזיקאי ומעבד מוזיקלי . ליאור נולד וגדל בכרמיאל שבגליל המערבי. בשנת 2003 התגייס לצה"ל ושירת כקצין. לאחר שירותו הצבאי עבר להתגורר בתל אביב בהמשך בלונדון וכעת פועל שוב מישראל. בשנת 2007 כחלק מפרויקט מוזיקלי משותף לynet ותוכנית 'הבוקר' עם טל ברמן ואביעד קיסוס פורסמה כתבה והושמע שירו בתוכנית 'הבוקר'. בשנת 2010 הקליט את אלבום הבכורה באנגלית Carousel, את כל השירים באלבום כתב והלחין ליאור והיה שותף לעיבוד של שירו Free Bird שזכה בכמה תחרויות שירים עולמיות. באלבום השתתפו אבי סינגולדה, אלון הילל, בנצי גפני, Adam Ben Ezra, ניצן עין הבר, רביעיית מיתרים ועוד. שירי האלבום הושמעו בתחנות הרדיו בארץ ולאחר חוזה הפצה שחתם בחברת MMG נבחרו מספר שירים לשימוש בתוכניות טלוויזיה בקנדה ובאוסטרליה. בשנת 2010 עבר להתגורר בלונדון והמשיך להופיע עם שיריו באנגלית. בשנת 2018 הוציא 4 סינגלים מתוך האלבום "רוח טובה" בהפקתו של שמוליק דניאל שזכו לצפיות רבות ברשתות החברתיות. בשנת 2019 הושק הסינגל החדש "שנים שאני ככה" בהפקתו של עדי גולדשטיין. נכון ל-2019, ליאור מתגורר במרכז ועוסק במוזיקה. "רוח טובה" (2017) "Carousel"‏ (2010) "שנים שאני ככה" "געגוע" "איזו זכות" "אוהבת אותך" "תחנות" "Free Bird" Carousel" "January 1st" ליאור, סרטונים בערוץ היוטיוב ליאור, באתר שירונט ליאור, באתר ספוטיפיי ליאור, באתר סאונדקלאוד (באנגלית) יוסי חרסונסקי "ליאור דוידי - תחנות" 04 בנובמבר 2017, באתר YosMusic עמי פרידמן וענת טייכר, לאהוב, לאבד ולטוס עד רומניה כדי לשיר על זה, באתר ynet, 25 באוקטובר 2017 קרן נתנזון, עושה זאת בדרכו, באתר ynet, 5 ביוני 2007 nrg מעריב, חופשי כמו ציפור: יום יום שיר עם ליאור דוידי, באתר nrg‏, 13 ביולי 2009 קרן נתנזון, עושה זאת בדרכו, באתר ynet, 5 ביוני 2007 http://www.theepochtimes.com/n3/1514825-lior-davidi-musician-carousel-international-success
עצם מיאל

עצם מיאל או גרם השמים של מיאל (Mayall's Object) היא גלקסיה אשר נוצרה מהתנגשות של שתי גלקסיות ונמצאת במרחק של 450 מיליון שנות אור מכדור הארץ בקבוצת הכוכבים הדובה הגדולה. הגלקסיה התגלתה על ידי ניקולאס מיאל שעל שמו נקראת הגלקסיה) ב-13 במרץ 1940. כאשר התגלתה הגלקסיה היא תוארה בתור ערפילית מוזרה בצורה המזכירה סימן שאלה. בתחילה נחשבה הגלקסיה לגלקסיה רגילה המקיימת אינטראקציה עם תווך בין כוכבי, אך מאוחר יותר התברר שהיא איחוד שנוצר על ידי התנגשות של שתי גלקסיות ותוצאתו גלקסיית טבעת עם מעין זנב היוצא ממנה. גודלו הזוויתי של העצם הוא 0.467 על 0.224 דקות קשת ששקול לאורך של כ-61,000 שנות אור ורוחב של כ-30,000 שנות אור. מדיה וקבצים בנושא עצם מיאל בוויקישיתוף עצם מיאל, בבסיס הנתונים SIMBAD לגרמי שמיים אסטרונומיים NED: ARP 148 SIMBAD: ARP 148 ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עצם מיאל".
טירניים

טירניים (שם מדעי: Tyrannidae) הם משפחה של ציפורי שיר החיות באמריקה הצפונית, המרכזית והדרומית במגוון בתי גידול והיא נחשבת לגדולה במשפחות העופות וכוללת עד 400 מינים. הם קרובות משפחה של החטפיתיים מאירופה ואסיה וקרובות גם למשפחת סבכי העולם החדש. הם בעלות עיניים גדולות, מקור גדול וחזק ומסיכה שחורה סביב עיניהם. לחלקם ישנה גם ציצה על העורף. הם ניזונים על חרקים, וגם על פירות והמינים הגדולים ביותר טורפים גם חולייתנים קטנים והם צדים את החרקים בדומה לקרובותיהם החטפיות, עומדים על ענף וטסים לעבר חרק המעופף לעברם. הם נמצאים במגוון בתי גידול והגיעו עד לאיי גלאפגוס, אך רובם מצויים ביערות. Pitangus sulphuratus מדיה וקבצים בנושא טירניים בוויקישיתוף animal/tyrannulet טירניים, באתר אנציקלופדיה בריטניקה (באנגלית) טירניים, באתר ITIS (באנגלית) טירניים, באתר NCBI (באנגלית) טירניים, באתר האנציקלופדיה של החיים (באנגלית) טירניים, באתר GBIF (באנגלית)
גדרוני ניו זילנד

גדרוני ניו זילנד (שם מדעי: Acanthisittidae) הם משפחת ציפורי שיר האנדמית לניו זילנד. משפחת ציפורים זו שייכת לתת-סדרה נפרדת משאר ציפורי השיר הקיימות וזו גם המשפחה היחידה בתת-סדרה זו. השם ניתן לגדרונים אלה עקב דמיונם לגדרונים במראה וגם בהתנהגות, אך הם אינם קרוביהם. משפחה זו מכילה רק שני מינים חיים כיוון שרוב בני המשפחה נכחדו בעקבות הגעת בני האדם לניו זילנד והבאתם של יצורים טורפים לאי - בעיקר חתולים וסמורים וחולדות פולינזיות וכן עקב פעילות האדם. שני המינים ששרדו (ואחד מצוי בסכנת הכחדה), דומים במראם ובהתנהגותם לגדרונים והם מעופפים חלשים הניזונים מחרקים על קרקע היערות והשדות של ניו זילנד. צבעם הכללי ירוק בהיר-צהוב והם בעלי מקור חד וראש מגודל. שני מינים שנכחדו, גדרון איי סטפן (Xenicus lyalli) וגדרון ארך מקור (Dendroscansor decurvirostris), היו בין ציפורי השיר היחידות בעולם שלא יכלו לעוף, דבר שהביא להכחדתם על ידי טורפים. ציפור השיר היחידה, מלבדם, שלא יכלה לעוף הייתה מסוג הגיבתון, הנקרא גיבתון ארך-רגליים (Emberiza alcoveri), מהאיים הקנריים, שגם הוא נכחד. בתת-סדרה זו היו בעבר ארבעה סוגים ושבעה מינים. כיום ישנם שני מינים, שניהם יחידים בסוגם (אחד מהם נהיה ליחיד בסוגו לאחר הכחדת המין האחר שהיה באותו סוג). משפחה גדרוני ניו זילנד (Acanthisittidae) סוג ומין יחיד גדרון רובאי (Acanthisitta chloris) סוג Xenicus מין גדרון שיחים (Xenicus longipes) - נכחד מין גדרון סלע ניו זילנדי (Xenicus gilviventris) סוג ומין יחיד גדרון איי סטפן (Xenicus lyalli) - נכחד סוג Pachyplichas - נכחד מין Pachyplichas yaldwyni מין Pachyplichas jagmi סוג ומין יחיד גדרון ארך-מקור (Dendroscansor decurvirostris) - נכחד מדיה וקבצים בנושא גדרוני ניו זילנד בוויקישיתוף גדרוני ניו זילנד, באתר ITIS (באנגלית) גדרוני ניו זילנד, באתר NCBI (באנגלית) גדרוני ניו זילנד, באתר Animal Diversity Web (באנגלית) גדרוני ניו זילנד, באתר האנציקלופדיה של החיים (באנגלית) גדרוני ניו זילנד, באתר GBIF (באנגלית) גדרוני ניו זילנד, באתר אנציקלופדיה בריטניקה (באנגלית)
תיירי נויביל

תיירי נויביל (באנגלית: Thierry Neuville, נולד ב-16 ביוני 1988) הוא נהג מרוצים בלגי המתחרה באליפות העולם בראלי עבור קבוצת יונדאי. נויביל החל להתחרות בשנת 2010 באופן עצמאי בסבב אליפות העולם בראלי לצעירים (JWRC), במסגרתו התחרה בחמישה מרוצים. בשלושה מרוצים נאלץ לפרוש, ניצח במרוץ אחד וסיים במקום השלישי במרוץ הנוסף. במקביל השתתף בשישה מרוצים בסבב האינטרקונטנינטל ראלי צ'אלנג' (IRC). בשנת 2011 התחרה בעונה מלאה של סבב ה-IRC ואף רשם שני ניצחונות (בקורסיקה ובסן רמו). בשנת 2012 הוחתם על ידי סיטרואן כנהג בקבוצת המשנה. הוא התחרה עבור הקבוצה ב-11 מרוצים וצבר נקודות בחמישה מתוכם. בשני המרוצים הנוספים של העונה (ניו זילנד ואיטליה) התחרה עבור קבוצת הראלי קטר. בשנת 2013 עזב את סיטרואן ועבר לנהוג בפורד פיאסטה RS WRC של הקבוצה הקטרית. במרוץ הראשון של העונה נאלץ לפרוש לאחר שהחליק מהמסלול. במהלך העונה צבר נקודות באחד עשר מתוך שלושה עשר המרוצים, כולל שבעה פודיומים מתוכם חמישה רצופים. את העונה סיים במקום השני אחרי סבסטיאן אוז'ייה. יונדאי חזרה לסבב אליפות העולם בראלי בעונת 2014 עם דגם היונדאי i20 WRC לאחר היעדרות של 11 שנים והחתימה את נויביל כנהג המוביל של הקבוצה המתחדשת. בראלי גרמניה החליק רכבו של נויביל מהמסלול והתהפך שש פעמים, למרות התאונה הקשה הצליח לחזור לתחרות ואף סיים אותה כמנצח, ניצחון בכורה אישי וקבוצתי. עונת 2015 נפתחה בצורה טובה עבור נויביל שסיים חמישי במונקו, שני בשוודיה ושמיני במקסיקו. תאונה קשה שעבר בראלי ארגנטינה פגעה ביכולתו עד לסיום העונה והוא הצליח להגיע לפודיום רק עוד פעם אחת עד לסיום העונה. דני סורדו והיידן פאדון, חבריו לקבוצה, השיגו תוצאות טובות ממנו במרוצי סיום העונה, אך בניקוד הכללי סיים לפניהם. בעונת 2016 הוביל את נהגי הקבוצה וסיים את העונה במקום השני, אחרי סבסטיאן אוז'ייה. בראלי סרדיניה השיג את ניצחונו השני בקריירה ואת העונה סיים עם רצף של חמישה מרוצים בהם הגיע לפודיום. מדיה וקבצים בנושא תיירי נויביל בוויקישיתוף אתר האינטרנט הרשמי של תיירי נויביל תיירי נויביל, ברשת החברתית אקס (טוויטר) תיירי נויביל, באתר DriverDB לנהגי מרוצים פרופיל נהג באתר WRC.com Neuville secures Peugeot's 4th Corse win, Rally-info.com, 15 May 2011 Neuville wins IRC thriller by 1.5s, Rally-info.com, 24 September 2011 Hyundai signs Thierry Neuville to lead WRC charge, AUSmotive.com, 5 November 2013 Rally Germany: Thierry Neuville, Hyundai take maiden WRC win, Autosport.com, 24 August 2014
דבלולניים

דבלולניים (שם מדעי: Callaeidae) הם משפחה קטנה של ציפורי שיר דמויי-עורב האנדמיים לניו זילנד. עופות אלה הם דומים וקרובים לעורביים. מקורם ארוך וצר או מעובה וצבעם שחור והם בעלי דבלולי עור (כמו העור שמתחת למקור התרנגולת) גדולים בצבעים עזים בין אדום לכחול. עופות אלה הם אוכלי כל הניזונים מפירות ומחרקים והם מעופפים חלשים ובעלי כנפיים קצרות. רגליהם לעומת זו חזקות והם נעים רוב הזמן על הקרקע או נמצאים על ענפים. עופות אלה הם בין העופות הראשונים בניו זילנד והם קרובי משפחתה של תפרית ניו זילנדית (Notiomystis cincta), שאנדמית כמותם לניו זילנד. ישנם 5 מינים במשפחה, ביניהם אחד שנכחד בתחילת המאה ה-20 ואחד נוסף אשר לא נראה מאז שנת 1967 אך עדיין ישנן שמועות לקיומו. שאר המינים מדורגים על ידי הרשימה האדומה של IUCN כקרובים לסיכון. משפחת דבלולניים (Callaeidae) סוג דבלולן (Callaeas) מין דבלולן דרומי (Callaeas cinerea) - ייתכן שנכחד מין דבלולן צפוני (Callaeas wilsoni) סוג אוכפית (Philesturnus) מין אוכפית צפונית (Philesturnus rufusater) מין אוכפית דרומית (Philesturnus carunculatus) סוג ומין יחיד הוייא (Heteralocha acutirostris) - נכחד מדיה וקבצים בנושא דבלולניים בוויקישיתוף דבלולניים, באתר ITIS (באנגלית) דבלולניים, באתר NCBI (באנגלית) דבלולניים, באתר האנציקלופדיה של החיים (באנגלית) דבלולניים, באתר GBIF (באנגלית) דבלולניים, באתר אנציקלופדיה בריטניקה (באנגלית)
זוזנה רוז'יצ'קובה

זוּזָנָה רוּזִ'יצְ'קוֹבָה (בצ'כית: Zuzana Růžičková, ‏14 בינואר 1927 – 27 בספטמבר 2017) הייתה צ'מבליסטית צ'כית יהודייה. היא התפרסמה בעולם בהופעותיה ובהקלטותיה הרבות, ונמנתה עם הצ'מבליסטים המעטים שהקליטו את מכלול יצירות באך לכלי. זוזנה רוז'יצ'קובה נולדה ב-1927 בעיר פלזן, אז בצ'כוסלובקיה. היא החלה ללמוד פסנתר בגיל תשע, ומורתה עודדה אותה לנגן גם בצ'מבלו. מורתה כתבה לצ'מבליסטית הפולנייה המפורסמת ונדה לנדובסקה כדי שתסכים לקבל אותה כתלמידה בפריז לאחר שתשלים את חוק לימודיה, אך התוכנית לא יצאה אל הפועל בשל הפלישה הנאצית לצ'כוסלובקיה. רוז'יצ'קובה ובני משפחתה נשלחו לגטו טרזיינשטאט, שם נפטר אביה בשנת 1943. בגטו למדה רוז'יצ'קובה אצל המלחין גדעון קליין. אחרי שנתיים בטרזיינשטאט נשלחו רוז'יצ'קובה ואמה לאושוויץ, ומשם, לקראת סוף המלחמה, נשלחו תחילה למחנה הריכוז נוינגמה ולבסוף לברגן-בלזן. היא ואמה שרדו את אימי המחנות, וחזרו לביתן בפלזן בתום המלחמה. לאחר השחרור חזרה רוז'יצ'קובה ללימודי מוזיקה מסודרים, תחילה במוסדות שנועדו לילדים, ולאחר מכן באקדמיה לאמנויות הבמה של פראג. ב-1950 החלה ללמד באותו מוסד, ואחד מתלמידיה שם היה המלחין הצ'כי ויקטור קלביס, שאיתו התחתנה ב-1952. בתקופת השלטון הקומוניסטי הוטלו עליה מגבלות בשל מוצאה היהודי ובשל העובדה שסירבה להיות חברת המפלגה הקומוניסטית. אך לאחר מותו של סטלין, ומאחר שכבר יצא לה שם בעולם, הוקלו ההגבלות שהושתו עליה והותר לה לראשונה לנגן עם התזמורת הפילהרמונית הצ'כית. עליית קרנה של רוז'יצ'קובה התרחשה במקביל לתחיית המוזיקה העתיקה באירופה והתחדשות העניין בצ'מבלו. ב-1965 הקליטה רוז'יצ'קובה את מכלול יצירות באך לכלי. בעקבות אירועי האביב של פראג ב-1968 ביקש השלטון החדש בצ'כוסלובקיה להצטייר כסובלני ויציב, ובעקבות זאת הוענקו לה פרסים ותוארי כבוד ממלכתיים, שהיא נאלצה לקבלם בעל כורחה. מאז 2004 הפסיקה לנגן בפומבי. הייתה חברה פעילה בקרנות ובארגונים מוזיקליים שונים, וכן בארגונים להנצחת גטו טרזיינשטאט. מדיה וקבצים בנושא זוזנה רוז'יצ'קובה בוויקישיתוף אתר האינטרנט הרשמי של זוזנה רוז'יצ'קובה זוזנה רוז'יצ'קובה, באתר AllMusic (באנגלית) זוזנה רוז'יצ'קובה, באתר MusicBrainz (באנגלית) זוזנה רוז'יצ'קובה, באתר Discogs (באנגלית) אמיר מנדל, הצ'מבלנית שהוכיחה שאפשר לנגן את באך אחרת, באתר הארץ, 12 בנובמבר 2017 ריאיון עם רוז'יצ'קובה בטיימס הלונדוני (באנגלית) Zuzana Ruzickova: Harpsichordist and Holocaust survivor dies at 90, באתר ה-BBC‏, 27 בספטמבר 2017
תפרית ניו זילנדית

תפרית ניו זילנדית (שם מדעי: Notiomystis cincta), המכונה גם היהי בעקבות קריאתם הצווחנית, היא ציפור שיר יחידה בסוגה ובמשפחתה תפריות ניו זילנד (Notiomystidae). היא קרובתם הרחוקה של הדבלולניים, דמויי העורבים שכמותה חיים רק בניו זילנד. התפרית אנדמית לניו זילנד וחיה על שמורות באי הצפוני ובחופים נטולי טורפים.. נחשבה בעבר למין של דבשנית, אך בדיקות גנטיות מצאו שאינה שייכת למשפחה. התפרית הניו זילנדית קטנה ושחורה. לזכרים ראש שחור עם צווארון צהוב, אוזניים לבנות ומקור קצר. לנקבות מקור מעוקל למטה עם לשון ארוכה, זיפי "שפם" צהובים וגוף אפור. הכנפיים של שני הזוויגים צהובים, שחורים ולבנים. היא ניזונה מצוף של צמחים ניו זילנדים שונים כמו: Rhabdothamnus solandri, Vitex lucens, Metrosideros robusta וAlseuosmia macrophylla כמו כן היא ניזונה מכמה סוגי פירות ומגוונת בחרקים שהיא מוצאת. תפרית זו נפגעה מהגעת האדם לניו זילנד, בעיקר עקב תחרות מצד חולדות ומצד עופות מתחרים אירופאים. היא מוגדרת ע"פ אתר IUCN כפגיעה ובטבע נותרו בין 600 ל-6,000 עופות, רבים מתוכם שרדו בשמורה הנקייה מחיות לא-ילידות, זילנדיה (Zealandia) שבוולינגטון. מדיה וקבצים בנושא תפרית ניו זילנדית בוויקישיתוף תפרית ניו זילנדית, באתר ITIS (באנגלית) תפרית ניו זילנדית, באתר NCBI (באנגלית) תפרית ניו זילנדית, בבסיס הנתונים ARKive (באנגלית) תפרית ניו זילנדית, באתר GBIF (באנגלית) תפרית ניו זילנדית באתר הרשימה האדומה של IUCN Stitchbird, ebird (באנגלית)
יואב נאמן

יואב נאמן (נולד ב-6 בינואר 1980) היה בעברו שחקן כדוריד ישראלי, הוא שימש כקפטן בקבוצת מכבי ראשון לציון (כדוריד), שימש בעבר גם כקפטן נבחרת ישראל בכדוריד, נאמן שיחק בעמדת בעמדת שוטר ימין. נאמן שיחק 23 עונות במדי מכבי ראשון לציון (כדוריד). נאמן שיחק במחלקת הנוער של מכבי ראשון לציון, ובשנת 1997 כשהוא בן 17 בלבד, עלה לקבוצה הבוגרת של המועדון. בשנת 2004 מונה נאמן לקפטן הקבוצה, תפקיד אותו הוא ממלא עד היום. בעונת 2014/15 בעקבות ריב עם המאמן ג'ו מתתיה, יואב סיכם את תנאיו במכבי תל אביב, אך הנהלת מכבי ראשון לציון החליטה לפטר את המאמן ולהביא במקומו את גלעד מאור שזכה עם המועדון ב-11 שנים ב-7 אליפויות, ו-5 גביעים. בעקבות כך נאמן ביטל את מעברו למכבי תל אביב, ונשאר בקבוצת נעוריו מכבי ראשון לציון. יואב מעולם לא עזב את מכבי ראשון לציון (כדוריד). יואב היה קפטן נבחרת ישראל בכדוריד במשך שנים רבות, השתתף ב-64 משחקים, וכבש 157 שערים. בסוף עונת 2019/20 הודיע נאמן על פרישה. ב-7 ביוני 2021 נערך טקס פרידה עבור נאמן כחלק מהמשחק השני בסדרת הגמר נגד הפועל ראשון לציון (כדוריד). אביו של יואב, בנימין נאמן, היה אף הוא שחקן כדוריד בעברו, ושיחק במכבי ראשון לציון בה שימש כקפטן ובנבחרת ישראל שיחק ב-14 משחקים וכבש 24 שערים. אמו דליה היא מורה בבית ספר בראשון לציון. נאמן נשוי ואב לשלושה. מתגורר בראשון לציון. אליפות המדינה (8): 2005, 2006, 2007, 2009, 2010, 2011, 2012, 2017, 2020 גביע המדינה (7): 2003, 2004, 2006, 2007, 2011, 2013, 2014 דאבל (3): 2006, 2007, 2011 מדיה וקבצים בנושא יואב נאמן בוויקישיתוף באתר ישראל היום
מדורת ההבלים

מדורת ההבלים (באיטלקית: Falò delle vanità) היא מדורה שמובערת בידי רשויות (לרוב דתיות) ובה נשרפים חפצים שעשויים לפתות אנשים לחטוא. המונח מתייחס לרוב למדורת ההבלים של הנזיר הדומינקני ג'ירולמו סבונרולה, אשר הובערה ב-7 בפברואר 1497. סבונרולה ואנשיו אספו מדלת לדלת מראות, קוסמטיקה, תמונות, ספרים אליליים, שולחנות הימורים, בגדים נאים, עבודותיהם של משוררים בלתי מוסריים (לפי הגדרתו) ואף יצירות אומנות. הכל הובער במרכז העיר פירנצה. עם זאת, אופן פעולה זה לא הומצא בידי סבונרולה, ובאותה מאה הבעיר גם ברנרדינו מסיינה מדורה דומה. ערך מורחב – ג'ירולמו סבונרולה ג'ירולמו סבונרולה היה כומר דומיניקני שפעל ברפובליקת פירנצה. לאחר התמוטטות שלטונם של בני מדיצ'י בעיר, הוא הפך בהדרגה לשליט הדתי של העיר, והיה לו אף משמר אישי שליווה אותו לכל מקום. סבונרולה הירבה להטיף נגד החיצוניות, המוגזמת לדעתו, שבה התאפיינה פירנצה באותם ימים. החל מפברואר 1497, החל סבונרולה לארגן את מדורת ההבלים שלו. נערים שהוסתו על ידו, עברו מבית לבית ואספו חפצים. בין הדברים שנאספו נמנו כתבי יד עתיקים שאין להם תחליף, פסלים עתיקים, ציורים עתיקים ומודרניים, שטיחי קיר שלא יסולאו בפז, פריטי אומנות יקרי ערך רבים אחרים, מראות, כלי נגינה, שמלות, אביזרי קוסמטיקה, שולחנות הימורים, קלפי משחק, ספרי הגדת עתידות, אביזרי אסטרולוגיה וקסם. בין הסופרים והמשוררים שהוגדרו על ידו כ"פסולים", נמנו אובידיוס, פרופרטיוס, דנטה ובוקאצ'ו. כה גדולה הייתה השפעתו, עד שהוא הצליח לרתום למטרה אף חלק מהאומנים שעל יצירותיהם הכריז חרם כמו לורנצו די כרדי וסנדרו בוטיצ'לי. זה האחרון, השליך את יצירותיו לאש במו ידיו. כל מי שסירב למסור את חפציו, אולץ לעשות זאת בידי אנשיו המשולהבים של סבונרולה שכינו עצמם "המקוננים". המדורה הובערה בפיאצה דלה סיניוריה ב-7 בפברואר לעיני כל העיר. במהרה איבד סבונרולה את תמיכת ההמונים. בדרשה שנשא ב"יום העלייה לשמים" ב-4 במאי 1497, החלו קבוצות נערים לחולל מהומות, אשר הפכו למרד. בתי מרזח נפתחו מחדש, והבריות הימרו בפומבי. מעשיו של סובנרולה גם לא מצאו חן בעיני האפיפיור אלכסנדר השישי, אשר הוציא עליו גזירת נידוי, אך סבונרולה התעלם ממנה ולעג לאפיפיור. בתגובה איים האפיפיור על שלטונות פירנצה שאם לא ישתיקו את המטיף הוא ינדה את העיר כולה. סבונרולה עונה בפירנצה, ופעם נוספת בידי האינקווזיטורים של האפיפיור ברומא במאמץ לגרום לו "להודות" שרימה ושיקר. בשנת 1498 הוא הוצא להורג בידי השלטונות בפירנצה. למרבה האירוניה, מאוחר יותר ספריו של סבונרולה בעצמו נשרפו בפומבי, והוצא נידוי על מי שיחזיק בהם. שריפת ספרים
צבים מבאישים

צבים מבאישים (שם מדעי: Kinosternidae) הם משפחה קטנה של צבים החיים בביצות ונהרות אמריקה הצפונית והמרכזית. צבים אלה בינוניים בגודל 10–15 סנטימטרים, והגדולים עד 30 סנטימטרים. הם בעלי גוף שטוח, ראש גדול עם מסיכה על עיניהם, מקור קצר ונחיריים ועיניים גדולות. הם חיים בעיקר סביב קרקעית נהרות איטיים וכן ביצות. צבעיהם מותאמים לצבעי הצמחייה התת-מימית וכך הם מוסווים. הם שחיינים איטיים אבל מתמחים ויודעים להלך על הקרקעית. השריון שלהם שטוח וצבעו הוא חום-כתום. כפי ששמם מציין, צבים אלה מתגוננים מפני טורפים על ידי הפרשת נוזל מצחין מהשריון. צבים אלה הם אוכלי בשר וניזונים מסרטנים, חרקים, רכיכות, דו-חיים קטנים ודגים וכן מנבלות. במשפחה זו 25 מינים ב-4 סוגים וב-2 תת-משפחות: משפחה צבים מבאישים תת-משפחה Kinosterninae סוג צב מבאיש (Kinosternon) מין Kinosternon acutum מין Kinosternon alamosae מין Kinosternon angustipons מין Kinosternon arizonense מין Kinosternon baurii מין Kinosternon chimalhuaca מין Kinosternon creaseri מין Kinosternon dunni מין Kinosternon durangoense מין Kinosternon flavescens מין Kinosternon herrerai מין Kinosternon hirtipes מין Kinosternon integrum מין Kinosternon leucostomum מין Kinosternon oaxacae מין Kinosternon scorpioides מין Kinosternon sonoriense מין Kinosternon subrubrum סוג צב מצחין (Sternotherus) מין Sternotherus carinatus מין Sternotherus depressus מין Sternotherus minor מין צב מצחין מצוי (Sternotherus odoratus) תת-משפחה Staurotypinae סוג ומין יחיד צב מבאיש צר-שריון (Claudius angustatus) סוג צב מושק גדול (Staurotypus) מין Staurotypus salvinii מין Staurotypus triporcatus מדיה וקבצים בנושא צבים מבאישים בוויקישיתוף צבים מבאישים, באתר ITIS (באנגלית) צבים מבאישים, באתר NCBI (באנגלית) צבים מבאישים, באתר Animal Diversity Web (באנגלית) צבים מבאישים, באתר האנציקלופדיה של החיים (באנגלית) צבים מבאישים, באתר GBIF (באנגלית) צבים מבאישים, באתר אנציקלופדיה בריטניקה (באנגלית) ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
עול סקוטש

עול סקוטש (באנגלית: Scotch yoke) הוא מנגנון תנועה הדדית (Reciprocating motion), הממיר את התנועה הקווית של סרגל כלשהו לתנועה סיבובית, או להפך. הבוכנה או הרכיב הליניארי האחר מחובר ישירות לעול מחליק עם חריץ שנוגע בזיז המסתובב. המיקום של הבוכנה כפונקציה של הזמן הוא גל סינוס באמפליטודה קבועה, ותדירות קבועה בהינתן מהירות סיבוב קבועה. במחשבים אנלוגיים יש לעול סקוטש חשיבות מיוחדת; כרכיב שמסוגל לממש פונקציות טריגונומטריות. כך למשל, באמצעות התאמת המנגנון הכללי כך שגודל התזוזה הקווית יהיה יחסי לאורך הרדיוס וחסום מלעיל על ידיו, ניתן לממש את פונקציית הארקסינוס על ידי הרכיב, כך שהוא מעביר הלאה בדיוק את הזווית הרצויה. מדיה וקבצים בנושא עול סקוטש בוויקישיתוף